Shabooh Shoobah

Το Shabooh Shoobah είναι το τρίτο στούντιο άλμπουμ του αυστραλιανού rock συγκροτήματος INXS. Κυκλοφόρησε στις 13 Οκτωβρίου του 1982. Έφτασε στο Νο. 5 του ARIA Albums Chart και παρέμεινε στο chart για 94 εβδομάδες. Ήταν το πρώτο άλμπουμ του συγκροτήματος το οποίο κυκλοφόρησε παγκοσμίως και εμφανίστηκε στο Billboard 200 των Ηνωμένων Πολιτειών και στο Hot Pop Albums Chart. Το άλμπουμ περιείχε τέσσερα singles, "The One Thing", "Don't Change", "To Look at You" και "Black and White". Η παραγωγή του έγινε από τον Μαρκ Οπίτζ για την WEA Australia, με τα περισσότερα κομμάτια να γράφονται από τα μέλη του συγκροτήματος Άντριου Φάρις και Μάικλ Χάτσενς.

 Παρασκήνιο και παραγωγή 
Το τρίτο άλμπουμ των INXS, αναπτύχθηκε αφότου αποφάσισαν στις αρχές του 1982 να ηχογραφήσουν ένα νέο τραγούδι, το "The One Thing", με δικά τους έξοδα, με τον Μαρκ Οπίτζ στα Στούντιο Paradise. Το τραγούδι βγήκε τόσο καλά που το συγκρότημα προσέλαβε τον Οπίτζ για να κάνει την παραγωγή τριών ακόμη τραγουδιών. Η WEA Australia προσεγγίστηκε με αντίτυπα, με αποτέλεσμα οι INXS να υπογράψουν συμβόλαιο ηχογράφησης τον Ιούλιο του 1982 με την WEA για κυκλοφορίες στην Αυστραλία, τη Νοτιοανατολική Ασία, την Ιαπωνία και τη Νέα Ζηλανδία· με την αδελφή δισκογραφική εταιρεία Atco Records (θυγατρική της Atlantic Records) για τη Βόρεια Αμερική και με την PolyGram για το Ηνωμένο Βασίλειο και την υπόλοιπη Ευρώπη.    

Αρχικά, οι INXS δεν είχαν πεισθεί ότι ο Οπίτζ θα μπορούσε να παράγει ένα ολόκληρο άλμπουμ που θα προσέλκυε διεθνές ενδιαφέρον. Πριν ηχογραφήσουν το υπόλοιπο του Shabooh Shoobah, τρία μέλη του συγκροτήματος, ο Κερκ Πένγκιλι, ο Μάικλ Χάτσενς και ο Άντριου Φάρις, επισκέφθηκαν το Ηνωμένο Βασίλειο και τις Ηνωμένες Πολιτείες για να επιλέξουν έναν άλλο παραγωγό. Ωστόσο, διαπίστωσαν ότι δεν υπήρχε κανένας διαθέσιμος παραγωγός που ήθελαν και ότι οι περισσότεροι τους ενημέρωσαν ότι η δουλειά του Οπίτζ στο single τους ήταν όσο καλς θα μπορούσαν να έχουν.  Έτσι, στα μέσα του 1982, ξεκίνησαν την ηχογράφηση στα Στούντιο Rhinoceros, με τον Οπίτζ. Ο Τιμ Φάρις ένιωσε ότι «ο Μαρκ ήταν ο πρώτος παραγωγός ο οποίος κατάφερε να αποτυπώσει μια λάμψη από το πώς ένιωθε το συγκρότημα στις ζωντανές εμφανίσεις. Πριν από εμάς, ο Μαρκ είχε συνεργαστεί με συγκροτήματα όπως οι AC/DC, οι Cold Chisel, οι The Angels. Δυνατοί ήχοι κιθάρας, δυνατά χτυπήματα τυμπάνων». 

Το όνομα "Shabooh Shoobah", μια ονοματοποιία ενός ρυθμού στο τραγούδι "Spy of Love", επινοήθηκε από τον Τιμ Φάρις. Τόμπι Κρέσγουελ.  Το εξώφυλλο του άλμπουμ, που απεικονίζει έναν γυμνό ανδρικό κορμό και ένα γουίπετ, ήταν έργο του Μάικλ Χάτσενς και του φωτογράφου Γκραντ Μάθιους. 

Το άλμπουμ περιείχε τέσσερα singles, τα "The One Thing", "Don't Change", "To Look at You" και "Black and White". [απαιτείται παραπομπή]

 Μουσικά βίντεο 
Τα μουσικά βίντεο για τα τραγούδια "Don't Change" και "Spy of Love" σκηνοθετήθηκαν από τον σκηνοθέτη από τη Νότια Αυστραλία, Σκοτ Χικς, που αργότερα έγινε γνωστός για την βραβευμένη ταινία του Ο Σολίστας. Ο Χικς σκηνοθέτησε επίσης το βίντεο για το τραγούδι "To Look at You" το 1983. 

 Κυκλοφορία 
Τον Οκτώβριο, το Shabooh Shoobah κυκλοφόρησε διεθνώς από την Atlantic/Atco Records και την Mercury Records, φτάνοντας στο νούμερο 52 στο US Billboard 200 και στο νούμερο 46 στο Hot Pop Albums chart. Στην Αυστραλία έφτασε στο νούμερο 5 στο ARIA Albums Chart και παρέμεινε εκεί για 94 εβδομάδες. Το κύριό του single, "The One Thing", έφερε την πρώτη τους επιτυχία στο Top 30 στις ΗΠΑ στις 28 Μαΐου του 1983, ήταν μια Top 20 επιτυχία στον Καναδά, ενώ έφτασε στο νούμερο 14 στην Αυστραλία στις 23 Αυγούστου 1982.  Το "One Thing" ήταν το πρώτο βίντεο του συγκροτήματος το οποίο μεταδόθηκε στο MTV και προσθέτει στην επιτυχία του single. Οι INXS πραγματοποίησαν την πρώτη τους εμφάνιση στις ΗΠΑ στο Σάν Ντιέγκο τον Μάρτιο του 1983, μπροστά από ένα πλήθος 24 προσκεκλημένων. Η περιοδεία λειτούργησε ως υποστήριξη για τον Άνταμ Αντ, στη συνέχεια υποστήριξη των Stray Cats, των Kinks και των Hall & Oates, ακολουθούμενη από τους The Go-Go's.   Οι INXS έπαιξαν μαζί με πολλούς από τους σύγχρονούς τους την Ημέρα New Wave το Μάιο του 1983, στο US Festival στο Ντεβόρε της Καλιφόρνια. Ήταν στην διάρκεια αυτής της περιόδου κατα την οποία ο Γκάρι Γκραντ, ο συν-μάνατζέρ τους, μετακόμισε μόνιμα στη Νέα Υόρκη για να εξασφαλίσει μια συνεχής παρουσία στο βόρειο ημισφαίριο. Το συγκρότημα συνέχισε να περιοδεύει στις ΗΠΑ για το μεγαλύτερο μέρος του έτους, συμπεριλαμβανομένης της υποστήριξης για τους Men at Work και στα μέσα του 1983 ήταν επικεφαλής σε χώρους όπως το The Ritz στη Νέα Υόρκη. Το 2022, η 40η επέτειος της κυκλοφορίας του άλμπουμ σηματοδοτήθηκε με μια ψηφιακή Deluxe Έκδοση με 15 επιπλέον κομμάτια, μια καθαρή εκδόση βινυλίου του LP, καθώς και το άλμπουμ Recorded Live at the US Festival 1983 σε CD και LP, περιλαμβάνοντας εννέα από τα 10 τραγούδια του ("Golden Playpen" ήταν το μόνο που δεν συμπεριλήφθηκε). Τέσσερα τραγούδια από την παράσταση αυτή συμπεριλήφθηκαν στην Deluxe Έκδοση.

 Υποδοχή 
Σε μια κριτική που έλαβε από το Rolling Stone Australia όταν κυκλοφόρησε, γράφτηκε ότι: «Μετά τη funk και τη ska των δύο τελευταίων άλμπουμ τους, αυτό είναι κάπως ακριβό, φυλετικό - μια πινελιά από γούνινο ζώο, μια νότα από παγανιστικό και κάποια επιχρυσωμένη μπορντούρα. Ίσως είναι πολύ επιπόλαιο για να απορρίψουμε τους INXS ως τους επόμενους Duran Duran, αλλά αναμφισβήτητα το Shabooh Shoobah έχει όλα τα χαρακτηριστικά της σύγχρονης βρετανικής pop». 

Το Rip It Up έγραψε για το άλμπουμ ότι: «Από το εναρκτήριο "The One Thing", λικνίζεται και αλαζονικά διαπερνά δύο πλευρές απόλυτης μουσικής ευδαιμονίας. Πολύ επιδέξια καθοδηγούμενο από τον τραγουδιστή Μάικλ Χάτσενς, που χειρίζεται όλα τα τραγούδια με μια σχεδόν αλαζονική ευκολία.» 

Το Paste συμπεριέλαβε το "Shabooh Shoobah" στη λίστα του με τα 20 καλύτερα άλμπουμ του 1982.  

Η συγγραφέας του AllMusic, Μάρσι Ντόνελσον, είπε ότι ήταν «αν όχι το πιο διάσημο άλμπουμ τους, γεμάτο με μεγαλείο dance-rock, από το γεμάτο χάρη "To Look at You" μέχρι το γρήγορο "Black and White". Ετοιμαστείτε να χορέψετε, πατήστε το play και χορέψτε ξανά για τον Μάικλ Χάτσενς». 

Το Shabooh Shoobah βρίσκεται στην 7η θέση της λίστας με τα 100 καλύτερα άλμπουμ του 1982, σύμφωνα με το Top 100 Albums of 1982: Slicing Up Eyeballs Best of the '80s - μέρος 3. 

Η Sydney Morning Herald επαίνεσε το άλμπουμ, λέγοντας: «Οι Inxs το πάνε στην κορυφή».  Ο Πολ Μπένετ της Times Colonist το αποκάλεσε «ένα εξαιρετικό rock άλμπουμ, από μια άλλη ομάδα ανδρών οι οποίοι έχουν δουλέψει σκληρά στην Αυστραλία». Έδωσε στο άλμπουμ 4 στα 5 αστέρια. 

Έφτασε μέχρι την θέση Νο. 5 στο ARIA Albums Chart και παρέμεινε στο chart για 94 εβδομάδες. Ήταν το πρώτο άλμπουμ του συγκροτήματος το οποίο κυκλοφόρησε παγκοσμίως και εμφανίστηκε στο Billboard 200 των Ηνωμένων Πολιτειών και στο Hot Pop Albums Chart. [απαιτείται παραπομπή]

Στα Αυστραλιανά Μουσικά Βραβεία Countdown του 1982, το άλμπουμ ήταν υποψήφιο για το βραβείο του Καλύτερου Αυστραλιανού Άλμπουμ.  

 Λίστα κομματιών 

 Προσωπικό INXS Μάικλ Χάτσενς – φωνητικά
 Άντριου Φάρις – πλήκτρα
 Τιμ Φάρις – κιθάρες
 Κερκ Πένγκιλι – κιθάρες, σαξόφωνο, φωνητικά
 Γκάρι Γκάρι Μπιρς – μπάσο, φωνητικά
 Τζον Φάρις – ντραμς, κρουστά, φωνητικάΠαραγωγή'

 Μαρκ Οπίτζ – παραγωγός, μηχανικός
 Ντέιβιντ Γουόλς – μηχανικός (1)
 Ντέιβιντ Νίκολας – μηχανικός (2–10)
 Άντριου Σκοτ – μηχανικός (2–10)
 Μπομπ Λούντβιγκ – mastering (ΗΠΑ)
 Πολ Ίμποτσον – mastering (Αυστραλία)
 Μάικλ Χάτσενς – ιδέα εξωφύλλου
 Γκραντ Μάθιους – ιδέα εξωφύλλου, φωτογραφία
 Ηχογραφήθηκε στα Στούντιο Paradise (κομμάτι 1) και Στούντιο Rhinoceros (κομμάτια 2–10) (Σίδνεϊ, Αυστραλία)
 Mastering στο Masterdisk (Νέα Υόρκη, Νέα Υόρκη) και στα Στούντιο Festival (Σίδνεϊ, Αυστραλία)

 Charts 

 Εβδομαδιαία charts 
+Εβδομαδιαία απόδοση στα charts για το Shabooh ShoobahChart (1982-1984)Κορυφαία θέση Αυστραλιανά Άλμπουμ (Έκθεση Μουσικής Kent)  5 Κορυφαίοι δίσκοι LP και κασέτες στις ΗΠΑ (Billboard)  46

 Charts στο τέλος του χρόνου 
+Απόδοση στα charts στο τέλος της χρονιάς για το Shabooh ShoobahChart (1983) Θέση Αυστραλία (Έκθεση Μουσικής του Κεντ)  22

 Πιστοποιήσεις 

 Παραπομπές 

Κατηγορία:Άλμπουμ του 1982
Κατηγορία:Άλμπουμ των INXS